31993R2158
L 194/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 2158/93 AL COMISIEI
din 28 iulie 1993
privind aplicarea modificărilor la Convenția internațională din 1974 privind siguranța vieții pe mare și la Convenția internațională din 1973 privind prevenirea poluării cauzate de nave, în înțelesul Regulamentului (CEE) nr. 613/91 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 613/91 al Consiliului din 4 martie 1991 privind schimbarea registrului navelor în interiorul Comunității (1), în special articolul 1 alineatul (2),
întrucât aplicabilitatea regulilor Convenției internaționale din 1974 privind siguranța vieții pe mare (SOLAS, 1974) și ale Convenției internaționale privind prevenirea poluării cauzate de nave (Marpol, 1973/1978), în sensul transferului navelor, se limitează la normele în vigoare la data adoptării Regulamentului (CEE) nr. 613/91, și anume la 4 martie 1991;
întrucât, între timp, datorită necesității de actualizare a standardelor de siguranță, Convenția Solas din 1974 și Protocolul din 1978 referitor la aceasta au fost modificate la 9 și 10 noiembrie 1988, 11 aprilie 1989 și 23 mai 1990 în vederea creșterii nivelului de siguranță a navelor; întrucât aceste modificări au intrat în vigoare la nivel internațional la 1 februarie 1992;
întrucât, tot între timp, datorită necesității de actualizare a standardelor de prevenire a poluării produse de nave, Convenția Marpol 1973/1978 a fost modificată la 4 iulie 1991, modificări intrate în vigoare la nivel internațional la 4 aprilie 1993;
întrucât, pentru a asigura aplicarea acestor standarde actualizate de siguranță maritimă și de prevenire a poluării în Comunitate în ceea ce privește transferul navelor între registrele statelor membre, aceste modificări ar trebui să fie declarate aplicabile în înțelesul Regulamentului (CEE) nr. 613/91;
întrucât măsurile prevăzute prin prezentul regulament sunt conforme cu avizul Comitetului pentru transferul navelor din 7 mai 1993,
ADOPTĂ PREZENTUL REGULAMENT:
Articolul 1
Următoarele modificări la Convenția internațională din 1974 privind siguranța vieții pe mare (Convenția SOLAS din 1974) sunt aplicabile în înțelesul Regulamentului (CEE) nr. 613/91 al Consiliului:
1.
Rezoluția nr. 1 a „Conferinței guvernelor contractante ale Convenției internaționale din 1974 privind siguranța vieții pe mare referitoare la sistemul mondial de salvare și de siguranță pe mare” din 9 noiembrie 1988, de modificare a capitolelor I, II-1, III, IV, V și a apendicelui la anexa Convenției Solas din 1974;
2.
Rezoluția nr. 2 a „Conferinței guvernelor contractante ale Convenției internaționale din 1974 privind siguranța vieții pe mare referitoare la sistemul de salvare și de siguranță pe mare” din 9 noiembrie 1988 de adoptare a modelelor de fișe pentru echipamente (formularele E și R) care completează Certificatul se siguranță a materialului de armare pentru navele de marfă și Certificatul se siguranță radioelectrică pentru navele de marfă, prevăzute în anexa Convenției Solas din 1974;
3.
Rezoluția „Conferinței părților la protocolul din 1978 referitoare la Convenția internațională din 1974 privind siguranța vieții pe mare referitor la sistemul mondial de salvare și de siguranță pe mare” din 10 noiembrie 1988 de modificare a capitolului I și a apendicelui la anexa Protocolului din 1978 cu privire la Convenția Solas din 1974;
4.
Rezoluția MSC 13 (57) a celei de a 57-a sesiuni a Comitetului pentru siguranță maritimă a Organizației Maritime Internaționale din 11 aprilie 1989 de modificare a capitolelor II-1, II-2, III, IV, V și VII din anexa la Convenția Solas din 1974;
5.
Rezoluția MSC 19 (58) a celei de a 58-a sesiuni a Comitetului pentru siguranță maritimă a Organizației Maritime Internaționale din 23 mai 1990 de modificare a capitolului II-1 din anexa la Convenția Solas din 1974.
Articolul 2
Rezoluția MEPC 47 (31) a celei de-a 31-a sesiuni a Comitetului pentru protecția mediului marin al Organizației Maritime Internaționale din 4 iulie 1991 de modificare a anexei I la Convenția internațională din 1973 privind prevenirea poluării produse de nave, modificată de protocolul din 1978, se aplică în înțelesul Regulamentului (CEE) nr. 613/91.
Articolul 3
Prezentul regulament intră în vigoare a șaptea zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 iulie 1993.